CELEX: 32015D2100
Language: sl
Date: 2015-11-18 00:00:00
Title: Izvedbeni sklep Komisije (EU) 2015/2100 z dne 18. novembra 2015 o odobritvi metod za razvrščanje prašičjih trupov v Latviji in o razveljavitvi Odločbe 2005/307/ES (notificirano pod dokumentarno številko C(2015) 7986)

20.11.2015   
            
            
               SL
            
            
               Uradni list Evropske unije
            
            
               L 303/101
            
         IZVEDBENI SKLEP KOMISIJE (EU) 2015/2100
   z dne 18. novembra 2015
   o odobritvi metod za razvrščanje prašičjih trupov v Latviji in o razveljavitvi Odločbe 2005/307/ES
   
      
         (notificirano pod dokumentarno številko C(2015) 7986)
      
   
   (Besedilo v latvijskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 20(p) in (t) Uredbe,
   ob upoštevanju naslednjega:
   
               (1)
            
            
               Točka 1 oddelka B.IV Priloge IV k Uredbi (EU) št. 1308/2013 določa, da se za razvrščanje prašičjih trupov vsebnost pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode za ocenjevanje, ki temeljijo na fizikalnih meritvah enega ali več anatomskih delov prašičjih trupov. Metode za ocenjevanja bi se morale odobriti ob upoštevanju skladnosti z največjo toleranco statistične napake pri ocenjevanju. Navedeno odstopanje je opredeljeno v členu 23(3) Uredbe Komisije (ES) št. 1249/2008 (2).
            
         
               (2)
            
            
               Z Odločbo Komisije 2005/307/ES (3) je bila odobrena uporaba treh metod za razvrščanje prašičjih trupov v Latviji.
            
         
               (3)
            
            
               Latvija je Komisijo zaprosila za odobritev zamenjave enačb, ki se uporabljajo pri metodi z napravo „Intrascope (optična sonda)“, ročni metodi (ZP) in metodi z napravo „Pork Grader (PG200)“, ter za odobritev nove metode z napravo „OptiGrade-MCP“ za razvrščanje prašičjih trupov na njenem ozemlju. Latvija je zato v protokolu, kot je določen v členu 23(4) Uredbe (ES) št. 1249/2008, predložila podroben opis preskusa z razkosanjem in navedla načela, na katerih temeljijo nove enačbe, rezultate preskusa z razkosanjem in enačbe za ocenjevanje deleža pustega mesa.
            
         
               (4)
            
            
               Pri preučitvi navedene prošnje je bilo ugotovljeno, da so pogoji za odobritev navedenih novih enačb in metod za razvrščanje izpolnjeni. Zato bi bilo treba navedene enačbe in metode za razvrščanje v Latviji odobriti.
            
         
               (5)
            
            
               Latvija je Komisijo tudi zaprosila, da ji odobri pripravo prašičjih trupov, ki je drugačna od standardne priprave iz oddelka B.III Priloge IV k Uredbi (EU) št. 1308/2013.
            
         
               (6)
            
            
               V skladu s členom 20(t)(i) Uredbe (EU) št. 1308/2013 se lahko državam članicam odobri priprava prašičjih trupov, ki je drugačna od standardne priprave iz oddelka B.III Priloge IV, če se običajna poslovna praksa na njihovem ozemlju razlikuje od navedene standardne priprave. Latvija je v svoji prošnji navedla, da poslovna praksa na njenem ozemlju lahko zahteva, da se s prašičjega trupa odstranijo glava, rep, sprednje noge in zadnje noge. Zato bi bilo treba v Latviji odobriti tako pripravo, ki je drugačna od standardne.
            
         
               (7)
            
            
               Za določitev kotacij za prašičje trupe na primerljivi podlagi bi bilo treba upoštevati to drugačno pripravo, in sicer s prilagoditvijo teže, zabeležene v takih primerih, glede na težo pri standardni pripravi.
            
         
               (8)
            
            
               Spremembe naprav ali metod za razvrščanje ne bi smele biti dovoljene, če niso izrecno odobrene z izvedbenim sklepom Komisije.
            
         
               (9)
            
            
               Zaradi jasnosti in pravne varnosti bi bilo treba sprejeti nov sklep. Odločbo 2005/307/ES bi bilo zato treba razveljaviti.
            
         
               (10)
            
            
               Ob upoštevanju tehničnih okoliščin, povezanih z uvajanjem novih metod in enačb, bi bilo treba metode za razvrščanje prašičjih trupov, odobrene s tem sklepom, uporabljati od 1. januarja 2016.
            
         
               (11)
            
            
               Ukrepi iz tega sklepa so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Za razvrščanje prašičjih trupov v Latviji se v skladu s točko 1 oddelka B.IV Priloge IV k Uredbi (EU) št. 1308/2013 odobri uporaba naslednjih metod:
   
               (a)
            
            
               naprava „Intra-scope (optična sonda)“ in z njo povezane metode ocenjevanja, ki so podrobno opredeljene v delu I Priloge;
            
         
               (b)
            
            
               ročna metoda (ZP) in z njo povezane metode ocenjevanja, ki so podrobneje opredeljene v delu II Priloge;
            
         
               (c)
            
            
               naprava „Pork Grader (PG200)“ in z njo povezane metode ocenjevanja, ki so podrobno opredeljene v delu III Priloge;
            
         
               (d)
            
            
               naprava „OptiGrade-MCP“ in z njo povezane metode ocenjevanja, ki so podrobno opredeljene v delu IV Priloge.
            
         Ročna metoda (ZP) iz točke (b) prvega odstavka se odobri samo v klavnicah:
   
               (a)
            
            
               ki uporabljajo metodo elektronskega vnosa podatkov in z omejitvijo zakola na največ 500 prašičev na teden;
            
         
               (b)
            
            
               z omejitvijo zakola na največ 200 prašičev na teden.
            
         Člen 2
   Ne glede na standardno pripravo iz oddelka B.III Priloge IV k Uredbi (EU) št. 1308/2013 se lahko prašičji trupi v Latviji pred tehtanjem in razvrščanjem pripravijo brez glave, repa, sprednjih nog in/ali zadnjih nog.
   Za določitev kotacij za prašičje trupe na primerljivi podlagi se naslednji fiksni koeficienti uporabljajo vedno, kadar je odstranjen kateri koli od naslednjih delov trupa:
   
               —
            
            
               za odstranjeno glavo: 8,345,
            
         
               —
            
            
               za odstranjeni rep: 0,072,
            
         
               —
            
            
               za odstranjene sprednje noge: 0,764,
            
         
               —
            
            
               za odstranjene zadnje noge: 1,558.
            
         Teža standardno pripravljenega trupa se izračuna po naslednji enačbi:
   Teža standardno pripravljenega trupa = 100 × teža trupa (brez odstranjenih delov)/(100 – koeficienti za odstranjene dele)).
   Člen 3
   Spremembe odobrenih naprav ali metod za razvrščanje niso dovoljene, če take spremembe niso izrecno odobrene z izvedbenim sklepom Komisije.
   Člen 4
   Odločba 2005/307/ES se razveljavi.
   Člen 5
   Ta sklep se uporablja od 1. januarja 2016.
   Člen 6
   Ta sklep je naslovljen na Republiko Latvijo.
   
      V Bruslju, 18. novembra 2015
      
         
            Za Komisijo
         
         Phil HOGAN
         
            Član Komisije
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (UL L 337, 16.12.2008, str. 3).
   
      (3)  Odločba Komisije 2005/307/ES z dne 12. aprila 2005 o odobritvi metod za razvrščanje prašičjih trupov v Latviji (UL L 98, 16.4.2005, str. 42).
   
      PRILOGA
      
         METODE ZA RAZVRŠČANJE PRAŠIČJIH TRUPOV V LATVIJI
      
      
         Del I
      
      INTRASCOPE (OPTIČNA SONDA)
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Intrascope“ (optična sonda).
               
            
               
                  2.
               
               
                  Naprava je opremljena s šesterokotno sondo največje širine 12 milimetrov (19 milimetrov na rezilu na vrhu sonde), ki vsebuje pregledovalno okence in svetlobni vir ter v milimetrih umerjen drsni valj, in ima obratovalno razdaljo med 8 in 50 milimetri.
               
            
               
                  3.
               
               
                  Vsebnost pustega mesa v trupu se izračuna v skladu z naslednjo enačbo:
                  ŷ = 66,6708 – 0,3493 × F, pri čemer je:
                  
                     ŷ= ocenjeni delež pustega mesa v trupu;
                  
                     F= debelina hrbtnega maščobnega tkiva (vključno s kožo), merjena na levi strani trupa za zadnjim rebrom 6 centimetrov od vzdolžne osi trupa (v milimetrih).
                  Enačba velja za trupe, ki tehtajo med 60 in 110 kilogrami.
               
            
         Del II
      
      ROČNA METODA (ZP)
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi z ročno metodo (ZP).
               
            
               
                  2.
               
               
                  Pri tej metodi se lahko uporabi ravnilo, pri čemer je razvrščanje določeno z ustrezno enačbo. Metoda temelji na ročnem merjenju debeline hrbtnega maščobnega tkiva in debeline mišice na vzdolžni osi razkosanega trupa.
               
            
               
                  3.
               
               
                  Vsebnost pustega mesa v trupu se izračuna v skladu z naslednjo enačbo:
                  ŷ = 60,5214 – 0,2579 × G + 0,0525 × M,
                  pri čemer je:
                  
                     ŷ= ocenjeni delež pustega mesa v trupu;
                  
                     G= debelina mišice na vzdolžni osi razkosanega trupa, merjena na najkrajši razdalji med kranialnim koncem mišice gluteus medius in robom hrbteničnega kanala (v milimetrih);
                  
                     M= debelina hrbtnega maščobnega tkiva (vključno s kožo) na vzdolžni osi razkosanega trupa, merjena na najožjem mestu nad mišico gluteus medius (v milimetrih).
                  Enačba velja za trupe, ki tehtajo med 60 in 110 kilogrami.
               
            
         Del III
      
      PORK GRADER (PG200)
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Pork Grader (PG200)“.
               
            
               
                  2.
               
               
                  Naprava je opremljena z merilno sondo, pritrjeno na ohišje v obliki pištole, tiskalnikom za tiskanje podatkovnih listov, ploščico za merjenje širine, rezilom širine 8–9 mm ter virom svetlobe LED s sprejemnikom svetlobe (fotodetektor).
               
            
               
                  3.
               
               
                  Vsebnost pustega mesa v trupu se izračuna v skladu z naslednjo enačbo:
                  ŷ = 64,4502 – 0,4364 × F + 0,0381 × M, pri čemer je:
                  
                     ŷ= ocenjeni delež pustega mesa v trupu;
                  
                     F= debelina hrbtnega maščobnega tkiva (vključno s kožo), merjena za zadnjim rebrom 7 centimetrov od vzdolžne osi trupa (v milimetrih);
                  
                     M= debelina mišice, merjena za zadnjim rebrom 7 centimetrov od vzdolžne osi trupa (v milimetrih).
                  Enačba velja za trupe, ki tehtajo med 60 in 110 kilogrami.
               
            
         Del IV
      
      OPTIGRADE-MCP
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „OptiGrade-MCP“.
               
            
               
                  2.
               
               
                  Naprava je opremljena z optično sondo premera 6 milimetrov, infrardečo fotodiodo in fototranzistorjem. Rezultati meritev se računalniško preračunajo v ocenjeno vsebnost pustega mesa.
               
            
               
                  3.
               
               
                  Vsebnost pustega mesa v trupu se izračuna v skladu z naslednjo enačbo:
                  ŷ = 66,7787 – 0,4464 × F + 0,0018 × M,
                  pri čemer je:
                  
                     ŷ= ocenjeni delež pustega mesa v trupu;
                  
                     F= debelina hrbtnega maščobnega tkiva (vključno s kožo), merjena med zadnjim rebrom in predzadnjim rebrom 7 centimetrov od vzdolžne osi trupa (v milimetrih);
                  
                     M= debelina mišice, merjena med zadnjim rebrom in predzadnjim rebrom 7 centimetrov od vzdolžne osi trupa (v milimetrih).
                  Enačba velja za trupe, ki tehtajo med 60 in 110 kilogrami.